Mavzu: Informatika va axborot texnologiyalari fanini  o‘qitishda iqtidorli o‘quvchilar bilan ishlash metodikasi
Reja:
1. Informatika va AT fanini o‘qitishda iqtidorli o‘quvchilarni aniqlash, saralash
2. Iqtidorli o‘quvchilarga tabaqalashgan ta’lim berish yo‘llari 
3. Iqtidorli o‘quvchilarni fanlar bo‘yicha o‘tkaziladigan olimpiadalarga tayyorlash metodikasi

Iqtidorli o‘quvchi qanday aniqlanadi? 

Umumiy o‘rta ta’lim tashkilotlari, akademik litsey va kasb-hunar maktablari o‘quvchilari o‘rtasida fan olimpiadalarini tashkil etish, o‘tkazish hamda xalqaro olimpiadalar ishtirokchilarini saralash va g‘oliblarni rag‘batlantirish tartibi to‘g‘risidaGI NIZOM davlat va nodavlat umumiy o‘rta ta’lim tashkilotlari, akademik litsey va kasb-hunar maktablari o‘quvchilari o‘rtasida umumta’lim fanlari bo‘yicha olimpiadalarni tashkil etish, o‘tkazish, xalqaro va mintaqaviy olimpiadalar ishtirokchilarini saralash hamda olimpiada g‘oliblarini rag‘batlantirish tartibini belgilaydi. 
Ushbu Nizomda quyidagi asosiy tushunchalar qo‘llaniladi:
asosiy olimpiada — umumta’lim fanlari bo‘yicha O‘zbekiston Respublikasi Maktabgacha va maktab ta’limi vazirligi tomonidan maktablar o‘rtasida respublika miqyosida tizimli ravishda har yili tashkil etiladigan olimpiada;
qo‘shimcha respublika olimpiadalari — mahalliy davlat hokimiyati organlari, vazirlik va idoralar, davlat va nodavlat ta’lim tashkilotlari tomonidan asosiy olimpiadalardan tashqari, o‘z tashabbusi bilan o‘tkaziladigan olimpiadalar;
onlayn olimpiada — o‘quvchilarning bilimlarini sinovdan o‘tkazish va asosiy olimpiadalarga tayyorgarlik ko‘rish ko‘nikmalarini shakllantirishga qaratilgan hamda faqat axborot texnologiyalari (kompyuter, planshet, telefon va boshqalar) orqali amalga oshiriladigan olimpiadalar;
nufuzli xalqaro olimpiadalar — O‘zbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari to‘g‘risida” 2019-yil 3-maydagi PQ-4306-son qarorida belgilangan xalqaro olimpiadalar; 
mintaqaviy xalqaro olimpiadalar — nufuzli xalqaro olimpiadalar ro‘yxatiga kirmaydigan, O‘zbekiston Respublikasi Vazirlar Mahkamasi tomonidan tasdiqlanadigan ro‘yxatga kiritilgan hamda g‘oliblarining maqomi asosiy olimpiadalarning respublika bosqichi g‘oliblariga tenglashtirilgan xalqaro olimpiadalar;
olimpiadalar taqvimi — o‘quv yili davomida o‘tkazilishi rejalashtirilgan fan olimpiadalarining reja-jadvali;
olimpiada g‘oliblari — asosiy olimpiada, qo‘shimcha respublika olimpiadalarida 1, 2, 3-o‘rinlarni, xalqaro olimpiadalarda oltin, kumush va bronza medallarini qo‘lga kiritgan o‘quvchilar;

Iqtidorli o‘quvchilar zaxirasiga quyidagi toifadagi o‘quvchilar kiritiladi:
asosiy olimpiadaning uchinchi bosqichida fanlar kesimida 1, 2, 3-o‘rinlarni egallagan o‘quvchilar;
mintaqaviy xalqaro olimpiadalar g‘oliblari;
nufuzli xalqaro olimpiadalarda ishtirok etgan o‘quvchilar;
qo‘shimcha respublika olimpiadalari g‘oliblari;
onlayn olimpiadalar g‘oliblari.

“Iqtidorli o’quvchilarni aniqlash va o’qitish uslubiyot, psixologik – pedagogik va tashkiliy sharoitlarni yaratiladi, bunday bolalar va yoshlarga oid ma’lumotlarning respublika banki va monitoringi shakllanadi”

Iqtidorli o’quvchilar bilan ishlash qanday tashkil etiladi?
· “Maxsus dasturlari, progressiv pedagogik texnologiyalar” ishlab chiqish uchun eng yaxshi pedagog va olimlar jalb qilinadi, o’quv – tarbiya jarayonida ularning faol ishtiroki ta’minlanadi. 
· Fan av texnika, siyosat va iqtisodiyotni, madaniyat va san’atni o’rgatish markazlari qabilidagi hamda milliy (elita) ta’lim muassasalari tahkil etiladi. 
· Iqtidorli bolalar va iste’dodli yoshlarni chet ellarga umumiy va kasbiy jihatdan tayyorgarlikdan o’tkazishga qaratilgan sobitqadam faoliyat amalga oshiriladi.




ISTE’DODLI BOLA KIM? 
Iste’dod ko’p qirralidir. Yosh bolalardagi iste’dodning ko’rinishi – bu nutqning erta paydo bo’lishi va juda ko’p bo’lgan lug’at boyligidir. Bundan tashqari iste’dodli bolalar tevarak – atrofda sodir bo’layotgan voqealarga o’ta qiziquvchan bo’ladilar. 
Ularning xotiralari juda yaxshi rivojlangan bo’lib, iste’dod asosan uch asosiy jihat bilan ko’rinadi.
Informatika va axborot texnologiyalari fanidan olimpiadalar
Har yili fan olimpiadalari o‘tkaziladi. O‘quvchilar ichida DTS talablarini osonlik bilan o‘zlashtiradigan, informatikadan ko‘proq bilimga ega bo‘lishni istaydigan iqtidorli yoshlar doim topiladi. 
Yillar davomida iqtidorli bolalar bilan ishlash, ularni informatikadan olimpiadalarga tayyorlash tajribasi to‘planib, taraqqiy etib kelmoqda.
Informatika va axborot texnologiyalari fanidan olimpiadalar
Respublika asosiy fan olimpiadalari
Xalqaro fan olimpiadalari
Onlayn olimpiadalar
Respublika asosiy fan olimpiadalari
Аsosiy fan olimpiadasida umumiy o‘rta taʼlim muassasalarining 9-10-11-sinf, akademik litseylar va kasb-hunar kollejlarining 1-2-bosqich o‘quvchilari o‘rtasida o‘tkaziladi.
Аsosiy fan olimpiadasining har bir bosqichida 1-2-3-o‘rinlarni egallagan g‘olib va sovrindor o‘quvchilar keyingi bosqich ishtirokchilari hisoblanadi.
Umumtaʼlim fanlari bo‘yicha asosiy fan olimpiadasi quyidagi to‘rt bosqichda o‘tkaziladi:
birinchi bosqich – taʼlim muassasalarida o‘tkaziladi. Birinchi bosqichda har bir fan yo‘nalishida ballar ketma-ketligida 3 nafar g‘oliblar (1-2-3-o‘rinlar) aniqlanadi va tashkiliy qo‘mita qarori bilan ikkinchi bosqichda ishtirok etish uchun tavsiya etiladi.
ikkinchi bosqich – tuman (shahar) miqyosida o‘tkaziladi.
uchinchi bosqich – Qoraqalpog‘iston Respublikasi, viloyatlar va Toshkent shahri miqyosida o‘tkaziladi.
to‘rtinchi bosqich – respublika miqyosida tegishli o‘quv yilining iyun oyida o‘tkaziladi.
Аsosiy fan olimpiadasining to‘rtinchi bosqichida 1-2-3-o‘rinlarni egallagan umumtaʼlim maktablarining 11-sinf, akademik litseylar va kasb-hunar maktablarining 2-bosqich o‘quvchilariga PQ-4306-son Prezident qaroriga muvofiq namunadagi ixtisoslik fani bo‘yicha davlat oliy taʼlim muassasalariga kirish imtihonlarida maksimal ball olish huquqini beruvchi va uch yil muddat davomida amal qiluvchi sertifikat taqdim qilinadi
Xalqaro informatika olimpiadasi
International Olympiad in Informatics, IOI
Xalqaro informatika olimpiadasi har yili yuqori sinf o‘quvchilari o‘rtasida o‘tkaziladigan nufuzli xalqaro fan olimpiadalaridan biridir.
Ushbu olimpiadada har bir davlatdan bitta terma jamoa ishtirok etadi. Terma jamoa 2 nafar jamoa rahbari va 4 nafar ishtirokchi o‘quvchilardan iborat bo‘ladi.
Ishtirokchi o‘quvchilar odatda har bir davlatning saralash olimpiadasi natijalariga ko‘ra terma jamoaga tanlanadi. IOI ilk marotaba 1989 yil Bolgariya davlatida bo‘lib o‘tgan va har yili olimpiadaga mezbonlik qiladigan mamlakatlar o‘zgarib turadi.
Onlayn olimpiadalar
Onlayn olimpiadalar har chorakda 5 ta fandan 4-11 sinflar o’ratisda onlayn tarzda o‘tkaziladi. Bunda ishtirokchilar olimpiadada ishtirok etish uchun onlayn tarzda ro‘yxatdan o‘tadilar va olimpiada masalalarini onlayn tarzda ishlaydilar. 
Natijalar olimpiadaga berilgan vaqt tugagan zahoti avtomatik qay etiladi ham reyting o’rni ham ma’lum bo‘ladi.

